ᱠᱚᱴᱚᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ

ᱠᱚᱴᱚᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱫᱚ ᱥᱤᱧᱚᱛ ᱫᱤᱥᱚᱢ ᱯᱟᱪᱷᱮᱼᱠᱚᱸᱭᱮᱸ ᱴᱚᱴᱷᱟ ᱨᱮᱭᱟᱜ ᱯᱚᱱᱚ ᱟᱥᱟᱢ ᱨᱮᱭᱟᱜ ᱜᱩᱣᱟᱦᱴᱤ ᱱᱟᱝᱜᱽᱨᱟᱦᱟ ᱨᱮ ᱢᱮᱱᱟᱜ ᱢᱤᱫᱴᱮᱱ ᱞᱟᱯᱷᱟᱝ ᱥᱮᱪᱮᱫ ᱟᱠᱷᱲᱟ ᱠᱟᱱᱟ ᱾ ᱑᱙᱐᱑ ᱥᱮᱨᱢᱟ ᱠᱚᱴᱚᱱ ᱠᱚᱞᱮᱡᱽ ᱢᱮᱱᱛᱮ ᱤᱝᱨᱟᱹᱡᱽ ᱠᱚᱠᱚ ᱵᱟᱱᱫᱷᱟᱣ ᱞᱮᱫᱟ ᱾ ᱯᱟᱹᱦᱤᱞ ᱫᱚ ᱠᱚᱞᱠᱟᱛᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱛᱟᱵᱮ ᱨᱮ ᱛᱟᱦᱮᱸ ᱠᱟᱱᱟ ᱠᱚᱴᱚᱱ ᱠᱚᱞᱮᱡᱽ ᱤᱱᱟᱹ ᱛᱟᱭᱱᱚᱢ ᱜᱩᱣᱟᱦᱟᱴᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱛᱟᱵᱮ ᱨᱮ ᱦᱮᱡ ᱱᱮᱟ ᱾ ᱒᱐᱑᱑ ᱥᱮᱨᱢᱟ ᱨᱮ ᱠᱚᱴᱚᱱ ᱠᱚᱞᱮᱡᱽ ᱯᱚᱱᱚᱛᱤᱭᱟᱹ ᱵᱤᱨᱫᱟᱹᱜᱟᱲ ᱦᱚᱭᱮᱱ ᱠᱷᱟᱱ ᱠᱚᱴᱚᱱ ᱠᱚᱞᱮᱡᱽ ᱫᱚ ᱚᱱᱟ ᱞᱟᱛᱟᱨ ᱨᱮ ᱛᱟᱦᱮᱸᱭᱮᱱᱟ ᱾ ᱒᱐᱑᱗ ᱥᱮᱨᱢᱟ ᱨᱮ ᱟᱥᱟᱢ ᱥᱚᱨᱠᱟᱨ ᱫᱚ ᱠᱚᱴᱚᱱ ᱠᱚᱞᱮᱡᱽ ᱯᱚᱱᱚᱛᱤᱭᱟᱹ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱠᱚᱴᱚᱱ ᱡᱮᱜᱮᱫ ᱵᱤᱨᱫᱟᱹᱜᱟᱲᱮ ᱫᱚᱦᱚ ᱠᱮᱫᱟ ᱛᱟᱦᱟᱸ ᱠᱚᱴᱚᱱ ᱠᱚᱞᱮᱡᱽ ᱫᱚ ᱯᱩᱨᱟᱹ ᱛᱷᱚᱠ ᱨᱮᱭᱟᱜ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱢᱟᱱᱚᱛᱮ ᱧᱟᱢ ᱠᱮᱫᱟ ᱾ ᱠᱚᱴᱚᱱ ᱠᱚᱞᱮᱡᱽ ᱫᱚ ᱠᱚᱸᱭᱮᱸ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱯᱟᱹᱦᱤᱞ ᱞᱞᱟᱯᱷᱟᱝ ᱥᱮᱪᱮᱫ ᱟᱠᱷᱲᱟ ᱠᱟᱱᱟ ᱾ 
 ᱱᱟᱜᱟᱢ 
ᱵᱽᱨᱤᱴᱤᱥ ᱥᱟᱥᱚᱱ ᱟᱥᱟᱢ ᱯᱚᱱᱚᱛ ᱨᱮ ᱩᱱᱚᱠᱛᱮ ᱨᱮ ᱪᱤᱯ ᱠᱚᱢᱤᱥᱚᱱᱟᱨ ᱥᱟᱨ ᱦᱮᱱᱨᱤ ᱥᱴᱮᱰᱢᱮᱱ ᱠᱚᱴᱚᱱ, ᱠᱮᱹᱥᱤᱹᱮᱥᱹᱟᱭᱼᱮᱹ ᱫᱚ ᱑᱙᱐᱑ ᱥᱮᱨᱢᱟ ᱨᱮᱭᱟᱜ ᱒᱗ ᱢᱮᱹᱭ ᱢᱟᱹᱦᱤᱛ ᱦᱤᱞᱚᱜ ᱠᱚᱴᱚᱱ ᱠᱚᱞᱮᱡᱽ ᱮᱛᱚᱦᱚᱵ ᱮᱱᱟ ᱢᱮᱱᱛᱮᱭᱮ ᱞᱟᱹᱭ ᱞᱮᱫᱟ ᱾ ᱯᱚᱱᱚᱛ ᱨᱮ ᱞᱟᱯᱷᱟᱝ ᱥᱮᱪᱮᱫ ᱨᱮ ᱦᱮᱱᱨᱤ ᱥᱴᱮᱰᱢᱮᱱ ᱠᱚᱴᱚᱱ ᱭᱟᱜ ᱮᱢᱟᱱ ᱠᱷᱟᱹᱛᱤᱨ ᱛᱮ ᱠᱚᱞᱮᱡᱽ ᱨᱮᱭᱟᱜ ᱧᱩᱛᱩᱢ ᱫᱚ ᱠᱚᱴᱚᱱ ᱠᱚᱞᱮᱡᱽ ᱠᱚ ᱫᱚᱦᱚ ᱠᱮᱫᱟ ᱾ ᱯᱨᱤᱱᱥᱤᱯᱟᱞ ᱣᱤᱞᱤᱭᱟᱢ ᱥᱩᱰᱰᱢᱟᱨᱥᱚᱱ ᱮᱢᱟᱱ ᱢᱚᱬᱮ ᱜᱚᱴᱟᱝ ᱯᱨᱚᱯᱷᱮᱥᱟᱨ ᱢᱤᱞᱟᱹᱣ ᱠᱟᱛᱮ ᱠᱚᱴᱚᱱ ᱠᱚᱞᱮᱡᱽ ᱫᱚ ᱮᱦᱚᱵ ᱞᱮᱱᱟ ᱾ ᱮᱛᱚᱦᱚᱵ ᱥᱮᱨᱢᱟ ᱨᱮ ᱮᱯᱷᱹ ᱮᱹ ᱯᱟᱹᱦᱤᱞ ᱥᱮᱨᱢᱟ ᱨᱮ ᱓᱗ ᱡᱚᱱᱟ ᱟᱨ ᱮᱯᱷᱹᱮᱹ ᱫᱚᱥᱟᱨ ᱥᱮᱨᱢᱟ ᱒ ᱦᱚᱲ, ᱞᱮᱠᱷᱟ ᱜᱤᱴ ᱓᱙ ᱡᱚᱱᱟ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸᱠᱟᱱᱟ ᱾ ᱑᱙᱙᱒ ᱥᱮᱨᱢᱟ ᱨᱮᱭᱟᱜ ᱖ ᱚᱠᱴᱚᱵᱚᱨ ᱢᱟᱹᱦᱤᱛ ᱦᱤᱞᱚᱜ ᱩᱱ ᱡᱚᱠᱷᱮᱡ ᱨᱮᱱ ᱫᱤᱥᱚᱢ ᱜᱚᱢᱠᱮ ᱥᱚᱝᱠᱚᱨ ᱫᱚᱭᱟᱞ ᱥᱟᱨᱢᱟ ᱥᱮᱴᱮᱨᱮ ᱛᱟᱦᱮᱸᱠᱟᱱ ᱨᱮ ᱞᱟᱹᱭ ᱥᱟᱰᱮ ᱠᱟᱛᱮ ᱮᱢᱹᱮᱹ ᱯᱟᱲᱦᱟᱣᱚᱜ ᱠᱚ ᱮᱦᱚᱵ ᱞᱮᱫᱟ ᱾ 

 ᱥᱮᱪᱮᱫ 
 ᱥᱟ.ᱠᱷᱭᱟ.ᱛ 

ᱛᱷᱚᱠ:ᱥᱮᱪᱮᱫ